Amedyaz s tugnatin-a yesban-d ammeni-ines ɣef tmaziɣt, yebɣa ad yessider asirem deg ulawen n yimaziɣen akken ad-d-ṭfen deg tutlayt-nsen, awid-ak yeɣran yettmeslay i wid yeɣran, iwid ifehmen, acku wid yeɣran ẓran fehmen taluft amek tella. Maɛtub Lwennas deg tseddart-a yettmeslay-d ɣef tutlayt-is tamaziɣt, ɣef usirem-is akken ad tbin deg tmurt-is, yettwessi agdud-is akken ur ttken ara afus deg-s, yettmeslay-d daɣen iwid yeɣran akken ur stehzayen ara deg-s. Iswi-ines deg usefru-a ad yessider asiren deg ulawen n ugdud amaziɣ.